ਫੋਜ਼ੀਲਿੰਗ ਸਰੋਵਰ
ਫੋਜ਼ੀਲਿੰਗ ਭੰਡਾਰ ( simplified Chinese: 佛子岭水库; traditional Chinese: 佛子嶺水庫; pinyin: Fózǐlǐng Shuǐkù ) ਹੁਓਸ਼ਾਨ ਕਾਉਂਟੀ, ਅਨਹੂਈ, ਚੀਨ ਦੇ ਵਿਚ ਪੈਂਦਾ ਇੱਕ ਜਲ ਭੰਡਾਰ ਹੈ। ਸਰੋਵਰ ਪ੍ਰੋਜੈਕਟ ਜਨਵਰੀ 1952 ਵਿੱਚ ਸ਼ੁਰੂ ਕੀਤਾ ਗਿਆ ਸੀ ਅਤੇ ਨਵੰਬਰ 1954 ਵਿੱਚ ਦੋ ਸਾਲ ਅਤੇ ਦਸ ਮਹੀਨਿਆਂ ਵਿੱਚ ਪੂਰਾ ਹੋਇਆ ਸੀ। ਇਹ ਕਮਿਊਨਿਸਟ ਰਾਜ ਦੀ ਸਥਾਪਨਾ ਤੋਂ ਬਾਅਦ ਬਣਾਇਆ ਗਿਆ ਪਹਿਲਾ ਵੱਡੇ ਪੱਧਰ ਦਾ ਜਲ ਸੰਭਾਲ ਅਤੇ ਪਣ-ਬਿਜਲੀ ਪ੍ਰੋਜੈਕਟ ਹੈ, ਅਤੇ ਚੀਨੀ ਸਰਕਾਰੀ ਮੀਡੀਆ ਇਸਨੂੰ "ਨਵੇਂ ਚੀਨ ਵਿੱਚ ਪਹਿਲਾ ਡੈਮ" ਕਹਿੰਦੇ ਹਨ। ਇਹ ਸਰੋਵਰ ਸਥਾਨਕ ਲੋਕਾਂ ਲਈ ਪੀਣ ਵਾਲਾ ਪਾਣੀ ਪ੍ਰਦਾਨ ਕਰਦਾ ਹੈ, ਅਤੇ ਨੇੜਲੇ ਵਸਨੀਕਾਂ ਲਈ ਮਨੋਰੰਜਨ ਦਾ ਸਥਾਨ ਵੀ ਬਣ ਗਿਆ ਹੈ।